اسرائیل‌ده، باتی قدس‌دا باش وئره‌ن ایکی آیری پاتلاما‌دا ایلک بیلگیلره گؤره ۱ نفرین اؤلدوگو، ۱۳ نفرین یارالاندیغی بیلدیریلدی.
اسرائیل پلیسیندن وئریله‌ن یازیلی آچیقلامایا گؤره، باتی قدس‌دا ایکی آیری نقطه‌ده‌کی اتوبوس داوراقلاری یاخینلیغیندا، بومبالی سالدیری اولدوغوندان شبهه ائدیلن پاتلامالار باش وئردی.
آچیقلامادا، باتی قدسون چیخیشینداکی گیوات شائول قووشاغیندا اتوبوس دوراغیندا باش وئره‌ن پاتلاما نتیجه‌سینده ان آز ۱۱ نفرین یارالاندیغی قید ائدیلدی.
بو پاتلاما‌دان سونرا باتی قدس‌دا راموت قووشاغیندا  بیر اتوبوس دوراغی یاخینلیغیندا ایکینجی پاتلامانین باش وئردیگی و حادثه یئرین‌ده ۳ نفرین یارالاندیغی بیلدیریلدی.
خسته‌خانایا چاتدیریلان یارالیلاردان بیرینین اؤلدوگو، دؤردونون وضعیتینین آغیر اولدوغو ایفاده ائدیلدی.
اسرائیل پلیسینین هر ایکی اولای یئرینده ده دلیل و شاهد‌لری اینجه‌له‌دیگی و "شبهه‌لیلرین تاپیلماسی اوچون چالیشدیغی" بیلدیریلیر.
بو آرادا اسرائیلین باشباخانی یائیر لاپیدین بو گون اؤزل گوونلیک توپلانتیسی گئچیرجگی بیلدیریلدی.
